62016TJ0528_INF
Απόφαση του Γενικού Δικαστηρίου (όγδοο τμήμα) της 12ης Δεκεμβρίου 2019 – OS κατά Επιτροπής
(Υπόθεση T-528/16)
«Υπαλληλική υπόθεση – Μεταρρύθμιση του ΚΥΚ και του καθεστώτος που εφαρμόζεται επί του λοιπού προσωπικού, η οποία τέθηκε σε ισχύ την 1η Ιανουαρίου 2014 – Κανονισμός (ΕΕ, Ευρατόμ) 1023/2013 – Εισφορά αλληλεγγύης εφαρμοζόμενη από 1ης Ιανουαρίου 2014 – Αναστολή της εφαρμογής της μεθόδου επικαιροποιήσεως των αποδοχών για τα έτη 2013 και 2014»
1.
Υπαλληλικές προσφυγές – Βλαπτική πράξη – Έννοια – Εκκαθαριστικό σημείωμα μισθοδοσίας – Εμπίπτει κατά τα κοινώς αποδεκτά προς τον σκοπό της ασκήσεως των δικαιωμάτων προσφυγής
(Κανονισμός Υπηρεσιακής Καταστάσεως των υπαλλήλων, άρθρα 90 και 91 § 1)
(βλ. σκέψεις 36-39)
2.
Υπαλληλικές προσφυγές – Προηγούμενη διοικητική ένσταση – Προθεσμίες – Έναρξη – Προσφυγή κατά των τροποποιήσεων των οικονομικών δικαιωμάτων οι οποίες πραγματοποιούνται μηνιαίως και εκφράζονται στα εκκαθαριστικά σημειώματα μισθοδοσίας – Προθεσμία η οποία αρχίζει από την παραλαβή του πρώτου εκκαθαριστικού σημειώματος μισθοδοσίας το οποίο αποτελεί συνέπεια της εφαρμογής αυτών των τροποποιήσεων
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 40, 41)
3.
Υπαλληλικές προσφυγές – Ένσταση ελλείψεως νομιμότητας – Πράξεις κατά των οποίων μπορεί να προβληθεί η ένσταση ελλείψεως νομιμότητας – Πράξη γενικού χαρακτήρα στην οποία στηρίζεται η προσβαλλόμενη πράξη – Παραδεκτό – Προϋποθέσεις
(Άρθρα 263, εδ. 2, 270 και 277 ΣΛΕΕ)
(βλ. σκέψεις 52-56)
4.
Ευρωπαϊκή Ένωση – Ισορροπία μεταξύ των θεσμικών οργάνων – Συνέπειες – Τήρηση των ρυθμίσεων περί κατανομής αρμοδιοτήτων – Αρμοδιότητες του Ευρωπαϊκού Συμβουλίου και νομοθετική εξουσία της οποίας φορείς είναι το Ευρωπαϊκό Κοινοβούλιο και το Συμβούλιο
(Άρθρα 13 § 2, 14 § 1, 15 § 1, και 16 § 1, ΣΕΕ· άρθρα 296, εδ. 3, και 336 ΣΛΕΕ)
(βλ. σκέψεις 64-73)
5.
Ένσταση ελλείψεως νομιμότητας – Περιεχόμενο – Πράξεις κατά των οποίων μπορεί να προβληθεί η ένσταση ελλείψεως νομιμότητας – Πράξη γενικού χαρακτήρα στην οποία στηρίζεται η προσβαλλόμενη πράξη – Είναι αναγκαίο να υπάρχει νομικός δεσμός μεταξύ της προσβαλλόμενης πράξεως και της επίμαχης πράξεως γενικού χαρακτήρα
(Άρθρα 263, εδ. 2, 270 και 277 ΣΛΕΕ)
(βλ. σκέψεις 75, 76)
6.
Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο
(Άρθρο 296 ΣΛΕΕ)
(βλ. σκέψεις 80, 81)
7.
Υπάλληλοι – Αρχές – Προστασία της δικαιολογημένης εμπιστοσύνης – Προϋποθέσεις
(βλ. σκέψεις 97, 125, 149, 150)
8.
Υπάλληλοι – Αποδοχές – Εισφορά αλληλεγγύης – Καθιέρωση της εν λόγω εισφοράς κατά τη διάρκεια περιόδου αναστολής της εφαρμογής της μεθόδου αναπροσαρμογής των αποδοχών – Εξουσία εκτιμήσεως του νομοθέτη – Δικαστικός έλεγχος – Όρια
(Κανονισμός Υπηρεσιακής Καταστάσεως των υπαλλήλων, άρθρα 65 § 4 και 66α· κανονισμός 1023/2013 του Ευρωπαϊκού Κοινοβουλίου και του Συμβουλίου)
(βλ. σκέψεις 101, 102, 108, 115, 149)
9.
Υπάλληλοι – ΚΥΚ – Κανονισμός περί τροποποιήσεως του ΚΥΚ – Επιβολή εισφοράς αλληλεγγύης διά της προσθήκης νέας διατάξεως – Παραβίαση αρχής που θέτει ο κανονισμός υπηρεσιακής καταστάσεως – Δεν υφίσταται
(Κανονισμός Υπηρεσιακής Καταστάσεως των υπαλλήλων, άρθρο 66α· κανονισμός 1023/2013 του Ευρωπαϊκού Κοινοβουλίου και του Συμβουλίου)
(βλ. σκέψη 116)
10.
Υπάλληλοι – Αποδοχές – Εισφορά αλληλεγγύης – Καθιέρωση της εν λόγω εισφοράς κατά τη διάρκεια περιόδου αναστολής της εφαρμογής της μεθόδου αναπροσαρμογής των αποδοχών – Εξουσία εκτιμήσεως του νομοθέτη –Δικαστικός έλεγχος της τηρήσεως της αρχής της αναλογικότητας – Όρια –Παραβίαση της εν λόγω αρχής – Δεν υφίσταται
(Κανονισμός Υπηρεσιακής Καταστάσεως των υπαλλήλων, άρθρα 65 § 4 και 66α· κανονισμός 1023/2013 του Ευρωπαϊκού Κοινοβουλίου και του Συμβουλίου)
(βλ. σκέψεις 137-140)
Αντικείμενο
Προσφυγή δυνάμει του άρθρου 270 ΣΛΕΕ με αίτημα την ακύρωση της αποφάσεως περί καθορισμού των αποδοχών του προσφεύγοντος για τον μήνα Ιανουάριο 2014, όπως αυτή αποτυπώθηκε στο εκκαθαριστικό σημείωμα μισθοδοσίας του εν λόγω μηνός που του απευθύνθηκε στις 13 Ιανουαρίου 2014 και το οποίο, κατά τον προσφεύγοντα, είναι το πρώτο εκκαθαριστικό σημείωμα που εκδόθηκε κατ’ εφαρμογήν του άρθρου 65, παράγραφος 4, και του άρθρου 66α του ΚΥΚ, όπως τα άρθρα αυτά τροποποιήθηκαν με το άρθρο 1, σημεία 44 και 46 του κανονισμού (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013 (ΕΕ 2013, L 287, σ. 15), και τα οποία προβλέπουν, αντιστοίχως, την αναστολή της εφαρμογής της μεθόδου επικαιροποιήσεως των αποδοχών για τα έτη 2013 και 2014 και την εφαρμογή εισφοράς αλληλεγγύης από 1ης Ιανουαρίου 2014.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τον OS στα δικαστικά έξοδα.
3)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν τα δικαστικά έξοδά τους.